EUROOPAN PARLAMENTIN PÄÄTÖSLAUSELMA,  
25. lokakuuta 2011,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan poliisiakatemian talousarvion toteuttamisesta varainhoitovuonna 2009  
EUROOPAN PARLAMENTTI,  joka  
— ottaa huomioon Euroopan poliisiakatemian lopullisen tilinpäätöksen varainhoitovuodelta 2009,  
— ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä 
varainhoitovuodelta 2009 (  1 ) sekä poliisiakatemian vastaukset,  
— ottaa huomioon neuvoston 15. helmikuuta 2011 antaman suosituksen (05892/2011 – 
C7-0052/2011),  
— ottaa huomioon vastuuvapauden myöntämistä varainhoitovuodelta 2009 koskevan päätöksen lykkää ­
misestä 10. toukokuuta 2011 tekemänsä päätöksen (  2 ) sekä Euroopan poliisiakatemian johtajan vasta ­
ukset,  
— ottaa huomioon EY:n perustamissopimuksen 276 artiklan ja Euroopan unionin toiminnasta tehdyn 
sopimuksen 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 
25. kesäkuuta 2002 annetun neuvoston asetuksen (EY, Euratom) N:o 1605/2002 (  3 ) ja erityisesti sen 
185 artiklan,  
— ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neu ­
voston päätöksen 2005/681/YOS (  4 ) ja erityisesti sen 16 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta an ­
netun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta 
varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 
2343/2002 (  5 ) ja erityisesti sen 94 artiklan,  
— ottaa huomioon komission 30. kesäkuuta 2011 tekemän päätöksen K(2011) 4680, jossa Euroopan 
poliisiakatemialle myönnetään poikkeus asetuksesta (EY, Euratom) N:o 2343/2002,  
— ottaa huomioon Euroopan poliisiakatemian 12. heinäkuuta 2010 laatiman kertomuksen henkilökoh ­
taisten menojen korvaamisesta (10/0257/KA),  
— ottaa huomioon Euroopan poliisiakatemian teettämän ulkoisen tarkastuksen (sopimusviite N:o CE ­
POL/2010/001) henkilökohtaisten menojen korvaamisesta,FI 26.11.2011 Euroopan unionin virallinen lehti L 313/19  
( 1 ) EUVL C 338, 14.12.2010, s. 137.  
( 2 ) EUVL L 250, 27.9.2011, s. 260.  
( 3 ) EYVL L 248, 16.9.2002, s. 1.  
( 4 ) EUVL L 256, 1.10.2005, s. 63.  
( 5 ) EYVL L 357, 31.12.2002, s. 72.
— ottaa huomioon Euroopan poliisiakatemian viisivuotista ulkopuolista arviointia koskevan loppuraportin 
(sopimusviite N:o CEPOL/CT/2010/002),  
— ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen 
vuodelta 2009,  
— ottaa huomioon Euroopan poliisiakatemian neljännen edistymiskertomuksen akatemian monivuotisen 
toimintasuunnitelman 2010–2014 toteuttamisesta,  
— ottaa huomioon tilintarkastustuomioistuimen kertomuksen Euroopan poliisiakatemian monivuotisen 
toimintasuunnitelman 2010–2014 toteuttamisesta,  
— ottaa huomioon sisäisen tarkastuksen 4. heinäkuuta 2011 antaman muistion (viite Ares (2011) 
722479) kolmannesta edistymiskertomuksesta Euroopan poliisiakatemian monivuotisen toimintasuun ­
nitelman 2010–2014 toteuttamisesta,  
— ottaa huomioon Euroopan poliisiakatemian raportin ja sen liitteet vastuuvapauden myöntämistä Euroo ­
pan poliisiakatemialle vuoden 2009 talousarvion toteuttamisesta koskevan Euroopan parlamentin pää ­
töslauselman täytäntöönpanosta,  
— ottaa huomioon Euroopan poliisiakatemian raportin ja sen liitteen hankintoja koskevan käsikirjan 
soveltamisesta 1. heinäkuuta 2010 – 1. heinäkuuta 2011,  
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan toisen mietinnön (A7-0330/2011),  
A. ottaa huomioon, että poliisiakatemia perustettiin vuonna 2001 ja että se muutettiin 1. tammikuuta 
2006 alkaen varainhoitoasetuksen 185 artiklassa tarkoitetuksi yhteisön elimeksi, johon sovelletaan 
erillisvirastoihin sovellettavaa varainhoidon puiteasetusta,  
B. ottaa huomioon, että tilintarkastustuomioistuin sisällytti poliisiakatemian tilinpäätöksestä varainhoito ­
vuosilta 2006 ja 2007 antamiensa kertomusten lausumiin huomautuksia tilien perustana olevien toi ­
mien laillisuudesta ja asianmukaisuudesta sillä perusteella, että hankintamenettelyt eivät olleet varain ­
hoitoasetuksen säännösten mukaisia,  
C. ottaa huomioon, että kertomuksessaan poliisiakatemian tilinpäätöksestä varainhoitovuodelta 2008 ti ­
lintarkastustuomioistuin lisäsi lausumaansa tilien luotettavuudesta lisätietokappaleen sisällyttämättä lau ­
sumaan kuitenkaan nimenomaisesti huomautuksia sekä sisällytti lausumaansa huomautuksia tilien pe ­
rustana olevien toimien laillisuudesta ja asianmukaisuudesta,  
D. ottaa huomioon, että 7. lokakuuta 2010 tekemässään päätöksessä (  1 ) parlamentti epäsi poliisiakatemian 
johtajalta vastuuvapauden poliisiakatemian talousarvion toteuttamisesta varainhoitovuonna 2008,  
E. ottaa huomioon, että kertomuksessaan poliisiakatemian tilinpäätöksestä varainhoitovuodelta 2009 ti ­
lintarkastustuomioistuin sisällytti jälleen lausumaansa huomautuksia tilien perustana olevien toimien 
laillisuudesta ja asianmukaisuudesta,  
F. ottaa huomioon, että edellä mainitussa 10. toukokuuta 2011 annetussa päätöksessä parlamentti päätti 
lykätä päätöstään vastuuvapauden myöntämisestä Euroopan poliisiakatemian johtajalle poliisiakatemian 
talousarvion toteuttamisesta varainhoitovuonna 2009,FI L 313/20 Euroopan unionin virallinen lehti 26.11.2011  
( 1 ) EUVL L 320, 7.12.2010, s. 11.
G. ottaa huomioon, että kertomuksessaan akatemian monivuotisesta toimintasuunnitelmasta 2010–2014 
tilintarkastustuomioistuin totesi, että akatemia edistyy toimintasuunnitelmassa esitettyjen tavoitteiden 
mukaisesti,  
H. ottaa huomioon, että sisäinen tarkastus totesi 4. heinäkuuta 2011 akatemian johtajalle antamassaan 
muistiossa, että akatemian toimintasuunnitelman toteuttamista koskeva edistymiskertomus – vaikka 
onkin melko yleisluonteinen – antaa selkeän yleiskuvan siitä, missä vaiheessa eri tavoitteet ovat, ja 
sitä olisi näin ollen pidettävä tyydyttävänä perustana, kun asioista tiedotetaan eri sidosryhmille,  
I. ottaa huomioon, että komissio myönsi 30. kesäkuuta 2011 tekemällään päätöksellä K(2011) 4680 
akatemialle poikkeuksen asetuksen (EY, Euratom) N:o 2343/2002 74 b artiklan säännöksistä,  
Yleinen arvio  
1. antaa tunnustusta korjaustoimenpiteistä, jotka akatemian uusi johto on parlamentin pyynnöstä toteut ­
tanut vuoden 2009 talousarvion toteuttamisessa esiintyneiden vakavien sääntöjenvastaisuuksien seura ­
uksena; on erityisen tyytyväinen siihen, että seuraavat parlamentin pyytämät toimet on toteutettu 
määräajassa:  
a) akatemian varainhoitoasetusta on tarkistettu esittämällä poikkeusta tarjouskilpailuista poissulkemi ­
seen koulutusasiantuntijoiden valintaa koskevissa tapauksissa, jotta voitaisiin hyödyntää poliisiviran ­
omaisten koulutuksesta vastaavien kansallisten oppilaitosten asiantuntijoita ja varmistaa näin kus ­
tannustehokkuus ja se, että laitokset ovat edustettuina akatemian verkostossa;  
b) tilintarkastustuomioistuimelta ja sisäiseltä tarkastukselta on saatu vakuudet siitä, että akatemian 
monivuotinen toimintasuunnitelma vuosiksi 2010–2014 antaa yleiskuvan eri tavoitteiden tilanteesta 
ja että akatemia edistyy tavoitteidensa saavuttamisessa;  
c) kertomus siitä, miten akatemia on soveltanut hankintoja koskevaa käsikirjaa 1. heinäkuuta 2010 – 
1. heinäkuuta 2011;  
d) poliisiakatemian hallintoneuvoston päätös myöntää komissiolle äänioikeus;  
2. odottaa mielenkiinnolla komission vuoden 2012 esitystä akatemian uudesta oikeudellisesta kehyksestä, 
jossa edellä mainittu komission äänioikeus yhdistetään hallintoneuvoston menettelyihin;  
3. korostaa, että vastuuvapauden myöntävä viranomainen seuraa tulevien vastuuvapausmenettelyjen aikana 
edelleen tarkasti toimien toteutuksen tasoa;  
4. toteaa, että Euroopan poliisiakatemian viisivuotista ulkopuolista arviointia koskevassa loppuraportissa 
osoitettiin, että akatemian siirtämiselle on perusteita; kehottaa näin ollen tilintarkastustuomioistuinta 
laatimaan vuonna 2012 erityiskertomuksen, jossa esitetään rahoituksen ja toiminnan osalta akatemian 
ja Europolin tehtävien yhdistämisestä koituvat kustannukset ja hyödyt;  
Akatemian toteuttamat erityistoimet puutteidensa korjaamiseksi  
Hankintamenettelyt  
5. toteaa, että akatemia on vihdoin laatinut ja pannut täytäntöön oman sisäisen hankintoja koskevan 
käsikirjansa, jota parlamentti pyysi vuosien 2008 ja 2009 vastuuvapauspäätöksissään; huomauttaa, 
että akatemia hyväksyi tämän käsikirjan 8. kesäkuuta 2010 ja se tuli voimaan 1. heinäkuuta 2010 ja 
että julkisten hankintojen koordinoija on nimitetty;FI 26.11.2011 Euroopan unionin virallinen lehti L 313/21
6. panee tyytyväisenä merkille akatemian ensimmäisen kertomuksen hankintoja koskevan käsikirjan so ­
veltamisesta 1. heinäkuuta 2010 – 1. heinäkuuta 2011; odottaa kuitenkin, että tilintarkastustuomiois ­
tuin laatisi arvion siitä, miten akatemia on soveltanut hankintoja koskevaa käsikirjaa;  
7. on tarkastanut akatemian tilastoraportin ajalta 1. heinäkuuta 2010 – 1. heinäkuuta 2011; on tyy ­
tyväinen siihen, että parlamentti saa tästä asiakirjasta kaikki tiedot hankintamenettelyistä; toteaa tämän 
raportin ja hankintoja koskevan käsikirjan soveltamisesta annetun kertomuksen perusteella, että akate ­
mia valvoi ja seurasi jatkuvasti käyttämiään menettelyjä;  
Kurssien järjestämiskuluihin sovellettavat säännöt  
8. toteaa, että 28. huhtikuuta 2011 akatemia pyysi komissiota muuttamaan varainhoitoasetustaan siten, 
että siihen lisättäisiin 74 c artikla, joka sisältää poikkeuksen asetuksesta (EY, Euratom) N:o 2343/2002 
ja koskee koulutusasiantuntijoiden valintaan liittyvää tarjouskilpailuista poissulkemista poliisiviranomais ­
ten kouluttamisesta vastaavien kansallisten oppilaitosten asiantuntijoiden hyödyntämiseksi;  
9. pitää tervetulleena komission 30. kesäkuuta 2011 tekemää päätöstä K(2011) 4680, jossa suostuttiin 
edellä mainittuun poikkeukseen;  
10. katsoo, että akatemian olisi annettava mahdollisuus perehtyä suoraan sen yksityiskohtaiseen talous ­
arvioon, jonka täytyisi sisältää luettelo sen tekemistä sopimuksista ja sen julkisia hankintoja koskevista 
päätöksistä; katsoo, että akatemian olisi julkistettava tämä luettelo verkkosivustollaan varainhoitoase ­
tuksen säännösten mukaisesti jättäen kuitenkin pois sellaiset sopimusten yksityiskohdat, joiden paljas ­
taminen voisi vaarantaa turvallisuuden;  
Määrärahojen siirtäminen varainhoitovuodelta toiselle  
11. ottaa huomioon, että akatemia vahvisti organisatorisen riskirekisterin osana nykyistä budjettihallintoaan 
määrärahojen käyttämättä jättämisen riskin lieventämiseksi; muistuttaa kuitenkin akatemiaa suunnitte ­
lun ja talousarvion toteuttamisen valvonnan tärkeydestä, jotta määrärahasiirtojen määrä saataisiin mi ­
nimoitua; kehottaa lisäksi tilintarkastustuomioistuinta ja sisäistä tarkastusta antamaan parlamentille 
takeet siitä, että akatemia on todella edistynyt tässä asiassa, ja osoittamaan, että kaikki suunnittelu- ja 
valvontavälineet ovat asianmukaisesti käytössä;  
Virheet tilinpidossa  
12. panee merkille, että akatemia on vakuuttanut parlamentille, että vuodesta 2010 se on parantanut 
rahoituskuriaan ja sisäistä valvontaansa, vaikka vuoden 2009 alustavassa tilinpidossa oli huomattavia 
viipeitä ja virheitä; odottaa akatemian vuoden 2010 tilejä koskevaa tilintarkastustuomioistuimen kerto ­
musta määrittääkseen, onko akatemian antamalle vakuutukselle hyvät perusteet;  
13. pitää tervetulleena akatemian hallintoneuvoston maaliskuussa 2011 tekemää päätöstä korvata aiemmat 
sisäisen valvonnan standardit kuudellatoista komission äskettäin vahvistamalla sisäisen valvonnan stan ­
dardilla;  
14. katsoo, että nämä kuusitoista uutta sisäisen valvonnan standardia auttavat akatemian johtajaa valvo ­
maan paremmin sekä tarkastusten järjestämistä että niiden asianmukaista toteutumista;  
15. kehottaa sen tähden akatemiaa pitämään parlamentin jatkuvasti ajan tasalla näiden kuudentoista sisäisen 
valvonnan standardin toteuttamisesta;FI L 313/22 Euroopan unionin virallinen lehti 26.11.2011
Henkilöstöhallinto  
16. toteaa, että akatemia lakkautti tilintarkastustuomioistuimen laittomaksi luonnehtiman sopimuksen; pa ­
nee merkille, että sopimus päättyi 15. syyskuuta 2011 ja että virka on jo ilmoitettu avoimeksi; kehottaa 
akatemiaa pitämään vastuuvapauden myöntävän viranomaisen ajan tasalla tämän tapauksen jatkokehi ­
tyksestä;  
17. on tyytyväinen siihen, että poliisiakatemian työhönotto-opas, joka yhdenmukaistaa työhönottomenet ­
telyt Euroopan unionin virkamiehiin sovellettavien henkilöstösääntöjen (  1 ) kanssa, pantiin akatemian 
mukaan riittävän kattavasti täytäntöön; kehottaa lisäksi tilintarkastustuomioistuinta varmistamaan op ­
paan täytäntöönpanotason parlamentille;  
Henkilökohtaisten menojen rahoitukseen käytetyt varat  
18. panee tyytyväisenä merkille, että jälkitarkastuksia koskevan ulkoisen tarkastuksen tuloksena nykyinen 
johtaja käynnisti perintämenettelyn, jolla entistä johtajaa vaaditaan palauttamaan yhteensä 2 014,94 
euron summa, josta tähän mennessä on saatu takaisin vasta 43,45 euroa; pitää valitettavana, että 
takaisinperitty määrä on pieni verrattuna akatemian entisen johtajan alaisuudessa aiheutuneeseen talou ­
delliseen tappioon; panee merkille, että viimeinen maksumuistutus on lähetetty vuonna 2011 ja että 
seuraavaksi olisi käynnistettävä menettely englantilaisessa oikeusistuimessa vuodelta 2007 peräisin ole ­
van velan laillisuuden vahvistamiseksi ja jos näin tapahtuu, perintäyksikkö pyrkii perimään loput 
maksamatta olevasta määrästä; kehottaa nykyistä johtajaa pitämään vastuuvapauden myöntävän viran ­
omaisen ajan tasalla tämän asian kehityksestä;  
Poliisiakatemian toimintasuunnitelma vuosiksi 2010–2014  
19. panee merkille, että nykyisen johtajan ja hänen johtoryhmänsä aikana vahvistettu avoimuus on par ­
antanut yhteisymmärrystä akatemian haasteista ja tukenut tarvittavia muutoksia; pitää tässä suhteessa 
tervetulleena sitä, että akatemia aikoo  
— julkaista kuukausittain uutiskirjeen ja antaa toiminnastaan säännöllisiä edistymiskertomuksia hallin ­
toneuvostolleen, jotta tämä pystyisi arvioimaan selkeämmin akatemian tilannetta,  
— päivittää säännöllisesti edistymiskertomustaan monivuotisen toimintasuunnitelman toteuttamisesta,  
— antaa parlamentille sisäisen tarkastuksen vuosikertomukset varainhoitoasetuksen asiaa koskevien 
säännösten mukaisesti;  
20. panee tyytyväisenä merkille tilintarkastustuomioistuimen parlamentin pyynnöstä julkistaman kertomuk ­
sen poliisiakatemian toimintasuunnitelman 2010–2014 toteuttamisesta; panee merkille, että tässä ker ­
tomuksessa tilintarkastustuomioistuin totesi, että akatemian toimintasuunnitelman täytäntöönpano ete ­
nee tavoitteiden mukaan; panee tässä mielessä tyytyväisenä merkille, että akatemia osoitti, että se on 
pannut täysimääräisesti täytäntöön toimintasuunnitelman 1 (hallinto), toimintasuunnitelman 4 (rahoi ­
tusjärjestelmän vahvistaminen), toimintasuunnitelman 5 (rahoitusympäristö), toimintasuunnitelman 6 
(hallintoneuvoston avoimuus), toimintasuunnitelman 8 (strategiasuunnitelma), toimintasuunnitelman 9 
(monivuotinen rekrytointisuunnitelma) ja toimintasuunnitelman 12 (hankintojen valvontaympäristö) ja 
että loput toimintasuunnitelmien tavoitteet etenevät tai ovat aikataulussa;  
21. kehottaa akatemiaa kuulemaan parlamenttia säännöllisesti ja antamaan sille jatkossakin ajankohtaista 
tietoa edistymiskertomuksissa monivuotisten toimintasuunnitelmien toteutuksesta;  
22. panee niin ikään tyytyväisenä merkille sisäisen tarkastuksen muistion akatemian monivuotisen toimin ­
tasuunnitelman täytäntöönpanoa koskevasta kolmannesta edistymiskertomuksesta; panee eritoten mer ­
kille, että muistion mukaan sisäinen tarkastus katsoo, että akatemia vastaa asianmukaisesti sisäisen 
tarkastajan kommentteihin ja suosituksiin ja edistymiskertomus kuvaa selkeästi, tosin melko yleisluon ­
teisesti, eri tavoitteiden tilannetta ja sitä olisikin käytettävänä perustana tiedottamisessa eri sidosryhmille, 
parlamentin talousarvion valvontavaliokunta mukaan luettuna;FI 26.11.2011 Euroopan unionin virallinen lehti L 313/23  
( 1 ) EYVL L 56, 4.3.1968, s. 1.
Rakenteelliset puutteet  
23. tähdentää, että akatemian hallintomenot ovat toimintaan verrattuna korkeita; pitää tässä suhteessa 
tervetulleina akatemian pyrkimyksiä vähentää hallintomenojaan: kesäkuussa 2011 järjestetyssä hallinto ­
neuvoston 25. kokouksessa sovittiin, että kaikki hallintoneuvoston komiteat lakkautetaan vuoteen 2012 
mennessä ja että kaikkia hallintoneuvoston työryhmiä olisi tarkasteltava kriittisesti;  
24. viittaa vastuuvapauden myöntämistä koskevaan päätökseen liittyvien muiden, luonteeltaan yleisten 
huomautusten osalta EU:n erillisvirastojen toiminnasta, varainhoidosta ja sen valvonnasta 
10. toukokuuta 2011 antamaansa päätöslauselmaan (  1 ).FI L 313/24 Euroopan unionin virallinen lehti 26.11.2011  
( 1 ) EUVL L 250, 27.9.2011, s. 269.